Rīgā, 2022. gada 25. janvārī

Zirņu pamatskolas vecākiem

Cienījamie vecāki!

Paldies jums par sniegto atbalstu izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanas procesā. Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Zirņu pamatskola un tās īstenotās izglītības programmas*: pamatizglītības programma un speciālās pamatizglītības programmas izglītojamajiem ar mācīšanās, ar garīgās veselības, ar garīgās attīstības traucējumiem* ir akreditējamas uz sešiem gadiem, apliecinot, ka šo programmu īstenošana atbilst optimālam kvalitātes līmenim. Viens no kritērijiem *,,Kompetences un sasniegumi”* no*v*ērtēts kā pilnveidojams, tādēļ tā ieviešanas kvalitāte saskaņā ar akreditācijas ekspertu komisijas ziņojumā iekļautajiem ieteikumiem tiks atkārtoti vērtēta pēc diviem gadiem. Savukārt, izglītības iestādes vadītājas darbs tiek vērtēts pamatā ar kvalitātes līmeni *“labi”,* tādējādi atzīstot, ka direktore profesionāli un atbildīgi veic uzticētos pienākumus, stratēģiski plāno pārmaiņu procesu ieviešanu kvalitatīva un mūsdienīga izglītības pakalpojuma nodrošināšanai saskaņā ar novada un valsts izglītības attīstības mērķiem un prioritātēm.

Zirņu pamatskolai ir vairākas stiprās puses - iestādē tiek veidota sistēma pārmaiņu ieviešanai saskaņā ar novada attīstības tendencēm un sabiedrības vajadzībām. Skolā ir radīti apstākļi un sniegts profesionāls atbalsts skolēniem ar dažāda veida mācīšanās un saskarsmes traucējumiem, viennozīmīgi paužot pārliecību, ka ikviens var. Vēlamies atzīmēt arī vadības komandas saskaņotu rīcību, kas nodrošina efektīvu procesu pārvaldību, veido visu iesaistīto pušu viennozīmīgu izpratni par skolas darbību. Skolas kolektīvs veicina emocionālo labizjūtu, nodrošinot cieņpilnu un atbalstošu iekšējo un ārējo komunikāciju visos līmeņos.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas un sarunas ar izglītības iestādes vadītāju, vietnieci, pedagogiem, dibinātāja pārstāvjiem, metodisko komisiju vadītājiem, atbalsta personālu, izglītojamo vecākiem, izglītības iestādes padomi un izglītojamajiem.
2. Sešu mācību stundu vērošana, attālināto mācību izpēte.
3. Situāciju analīze (attālināti) par pedagoģijas un izglītības iestādes aktuālās darbības jautājumiem.
4. Izglītības iestādes (virtuāla) apskate kopā ar pašpārvaldes pārstāvjiem.
5. Dokumentu izpēte: izglītības iestādes pašnovērtējuma ziņojums, izglītības iestādes attīstības plānošanas dokuments, vērtēšanas kārtība*,* elektroniskā skolvadības sistēma *e-klase,* audzināšanas darba prioritātes trīs gadiem un to ieviešanas izvērtējums.

Kā svarīgākos turpmākajos gados skolai veicamos uzdevumus akreditācijas ekspertu komisija ir noteikusi: sistēmas veidošanu skolotāju profesionālās darbības kvalitātes novērtēšanai un savstarpējās pieredzes apmaiņai, sekojot līdzi tam, lai ikdienas darbā tiktu izmantotas vēl daudzveidīgākas informācijas un komunikāciju rīku piedāvātās iespējas un citas metodes. Ikdienā veidot izglītojamajiem izpratni par mācīšanās stratēģijām un faktoriem, kas raksturo pilnveidojamu, labu un ļoti labu mācīšanos, palielinot izglītojamo līdzatbildību par savu mācīšanos. Veicināt pedagogu un atbalsta personāla sadarbību ikdienas mācību un audzināšanas darbā, veidojot iestādē vienotu sistēmu izglītojamo individuālās izaugsmes fiksēšanai, nodrošinot komanddarbu starp visām izglītības procesā iesaistītajām pusēm, tādējādi nodrošinot pozitīvu mācību sasniegumu dinamiku un paaugstinot izglītības kvalitāti kopumā.

Saredzams, ka iestādei ir lieliskas iespējas pilnveidot sadarbību ar reģiona darba devējiem, absolventiem, vecākiem, iniciēt un piedalīties novada pasākumos, demonstrējot izglītojamo zināšanas un prasmes dažādos konkursos, sporta sacensībās, veidojot pozitīvu, uz izaugsmi vērstu iestādes tēlu sabiedrībā, kā arī popularizēt veselīgu, aktīvu un atbildīgu dzīvesveidu vietējā kopienā.

Novēlu jums sekmīgu turpmāko sadarbību ar izglītības iestādes vadību un pedagogiem!

 Ekspertu komisijas vadītāja Diāna Briede